Uredba Komisije (ES) št. 607/2003

z dne 2. aprila 2003

o spremembi Uredbe Sveta (ES) št. 2007/2000 in Uredbe Komisije (ES) št. 2497/2001 zaradi upoštevanja Uredbe Komisije (ES) št. 1832/2002 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi in skupni carinski tarifi

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2007/2000 z dne 18. septembra 2000 o uvedbi izjemnih trgovinskih ukrepov za države in ozemlja, ki sodelujejo ali so povezana s stabilizacijsko-pridružitvenim procesom Evropske unije, ki spreminja Uredbo (ES) št. 2820/98 in razveljavlja Uredbo (ES) št. 1763/1999 in (ES) št. 6/2000 [1], nazadnje spremenjeni z Uredbo (ES) št. 2487/2001 [2] in zlasti člena 9 in 10 Uredbe,

ob upoštevanju Uredbe Sveta (ES) št. 2248/2001 z dne 19. novembra 2001 o določenih postopkih za uporabo Stabilizacijsko-pridružitvenega sporazuma med Evropskimi skupnostmi in njihovimi državami članicami na eni strani in Republiko Hrvaško na drugi, ter za uporabo Začasnega sporazuma med Evropsko skupnostjo in Republiko Hrvaško [3], kot spremenjeni z Uredbo Sveta (ES) št. 2/2003 [4], in zlasti člena 4 in 5 Uredbe,

ob upoštevanju naslednjega:

(1) Uredba Komisije (ES) št. 1832/2002 z dne 1. avgusta 2002 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi in skupni carinski tarifi [5], je spremenila nomenklaturo za določene ribiške izdelke, zajete v Uredbi (ES) št. 2007/2000 in Uredbi Komisije (ES) št. 2497/2001 z dne 19. decembra 2001, ki odpira in določa upravljanje tarifnih kvot Skupnosti za določene ribe in ribiške izdelke s poreklom v Republiki Hrvaški [6]. Zaradi jasnosti je treba ustrezno prilagoditi Uredbo (ES) št. 2007/2000 in Uredbo (ES) št. 2497/2001.

(2) Navedene prilagoditve veljajo od datuma uveljavitve Uredbe (ES) št. 1832/2002.

(3) Ukrepi iz te uredbe so v skladu z mnenjem Odbora za carinski zakonik –

SPREJELA NASLEDNJO UREDBO:

Člen 1

V drugem stolpcu Priloge I k Uredbi (ES) št. 2007/2000, zaporedna številka 09.1571, se vključijo naslednje spremembe:

- oznaka KN "03021190" se nadomesti z oznakama "03021120" in KN "03021180",

- oznaka KN "03032190" se nadomesti z oznakama KN "03032120" in "03032180",

- oznaka KN "03041011" se nadomesti z oznakama KN "03041015" in "03041017",

- oznaka KN "03042011" se nadomesti z oznakama KN "03042015" in "03042017".

Člen 2

Priloga k Uredbi (ES) št. 2497/2001 se spremeni:

(a) v zaporedni številki 09.1581, v drugem stolpcu se,

- oznaka KN "03021190" nadomesti z oznakama KN "03021120" in "03021180",

- oznaka KN "03032190" se nadomesti z oznakama KN "03032120" in "03032180",

- oznaka KN "03041011" se nadomesti z oznakama KN "03041015" in "03041017",

- oznaka KN "03042011" se nadomesti z oznakama KN "03042015" in "03042017";

(b) v zaporedni številki 09.1584, za "ex03019990", v tretjem stolpcu, soznako KN e TARIC pododdelek "23" nadomesti s TARIC pododdelkoma "15" in "17".

Člen 3

Ta uredba začne veljati tretji dan po objavi v Uradnem listu Evropske unije.

Uporablja se od 1. januarja 2003.

Ta uredba je v celoti zavezujoča in se neposredno uporablja v vseh državah članicah.

V Bruslju, 2. aprila 2003

Za Komisijo

Frederik Bolkestein

Član Komisije

[1] UL L 240, 23.9.2000, str. 1.

[2] UL L 335, 19.12.2001, str. 9.

[3] UL L 304, 21.11.2001, str. 1.

[4] UL L 1, 4.1.2003, str. 26.

[5] UL L 290, 28.10.2002, str. 1.

[6] UL L 337, 20.12.2001, str. 27.

--------------------------------------------------